CELEX: 32015R0588
Language: sl
Date: 2015-04-14 00:00:00
Title: Izvedbena uredba Komisije (EU) 2015/588 z dne 14. aprila 2015 o spremembi Izvedbene uredbe (EU) št. 470/2014 o uvedbi dokončne protidampinške dajatve in o dokončnem pobiranju začasne dajatve, uvedene na uvoz solarnega stekla s poreklom iz Ljudske republike Kitajske

15.4.2015   
            
            
               SL
            
            
               Uradni list Evropske unije
            
            
               L 98/6
            
         IZVEDBENA UREDBA KOMISIJE (EU) 2015/588
   z dne 14. aprila 2015
   o spremembi Izvedbene uredbe (EU) št. 470/2014 o uvedbi dokončne protidampinške dajatve in o dokončnem pobiranju začasne dajatve, uvedene na uvoz solarnega stekla s poreklom iz Ljudske republike Kitajske
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) in zlasti členov 9(4) in 14(1) Uredbe,
   ob upoštevanju naslednjega:
   
               (1)
            
            
               Komisija je 13. maja 2014 sprejela Izvedbeno uredbo (EU) št. 470/2014 (2) („uredba o uvedbi dokončnih protidampinških dajatev“), in Izvedbeno Uredbo (EU) št. 471/2014 (3) („uredba o uvedbi dokončnih izravnalnih dajatev“).
            
         
               (2)
            
            
               V skladu z uredbo o uvedbi dokončnih protidampinških dajatev je bila stopnja dampinga za sodelujoče nevzorčene družbe določena na 84,7 % (4). Stopnja odprave škode, ki se uporablja za te družbe, je bila določena na 36,5 % (5).
            
         
               (3)
            
            
               Tri od teh družb niso sodelovale v vzporedni protisubvencijski preiskavi, zato je bila njihova dokončna protisubvencijska dajatev določena na 17,1 % (6). Zadevne družbe so:
               
                           —
                        
                        
                           Henan Ancai Hi-Tech Co., Ltd.;
                        
                     
                           —
                        
                        
                           Henan Succeed Photovoltaic Materials Corporation in
                        
                     
                           —
                        
                        
                           Zibo Jinxing Glass Co. Ltd.
                        
                     
         
               (4)
            
            
               V skladu z uvodno izjavo 167 uredbe o uvedbi dokončnih protidampinških dajatev bi bilo treba v vzporednih preiskavah, kjer je subvencijska stopnja nižja od stopnje odprave škode, uvesti dokončno protisubvencijsko dajatev v višini ugotovljenih subvencijskih stopenj in nato uvesti dokončno protidampinško dajatev do višine ustrezne stopnje odprave škode.
            
         
               (5)
            
            
               Na podlagi tega bi bilo treba za tri družbe, ki so sodelovale v protidampinški preiskavi, vendar niso sodelovale v vzporedni protisubvencijski preiskavi, stopnjo, po kateri naj se uvedejo protidampinške in protisubvencijske dajatve, določiti na naslednji način:
               
                           Družba
                        
                        
                           Subvencijska stopnja
                        
                        
                           Stopnja dampinga
                        
                        
                           Stopnja odprave škode
                        
                        
                           Izravnalna (protisubvencijska) dajatev
                        
                        
                           Protidampinška dajatev
                        
                     
                           Druge družbe, ki so sodelovale v protidampinški preiskavi, ne pa tudi v vzporedni protisubvencijski preiskavi
                        
                        
                           17,1 %
                        
                        
                           84,7 %
                        
                        
                           36,5 %
                        
                        
                           17,1 %
                        
                        
                           19,4 %
                        
                     
         
               (6)
            
            
               Iz tega sledi, da bi morale biti v uvodni izjavi 167 uredbe o uvedbi dokončnih protidampinških dajatev navedene tudi informacije o treh družbah iz prejšnje uvodne izjave.
            
         
               (7)
            
            
               Iz tega sledi tudi, da bi bilo treba člen 1(2) uredbe o uvedbi dokončnih protidampinških dajatev ustrezno spremeniti.
            
         
               (8)
            
            
               Če znesek dajatev, plačanih ali vknjiženih v skladu s členom 1(2) uredbe o uvedbi dokončnih protidampinških dajatev, presega dajatve, ki se plačajo v skladu s to uredbo, bi se moral znesek preplačanih dajatev povrniti ali odpustiti. Podobno velja za začasne dajatve, ki se dokončno poberejo v skladu s členom 2 iste uredbe.
            
         
               (9)
            
            
               Ukrepi iz te uredbe so v skladu z mnenjem odbora, ustanovljenega s členom 15(1) Uredbe (ES) št. 1225/2009 –
            
         SPREJELA NASLEDNJO UREDBO:
   Člen 1
   Razpredelnica iz člena 1(2) Izvedbene uredbe (EU) št. 470/2014 se nadomesti z naslednjo razpredelnico:
   
      
                  „Družba
               
               
                  Protidampinška dajatev
               
               
                  Dodatna oznaka TARIC
               
            
                  Xinyi PV Products (Anhui) Holdings Ltd
               
               
                  36,1 %
               
               
                  B943
               
            
                  Zhejiang Hehe Photovoltaic Glass Technology Co., Ltd
               
               
                  9,1 %
               
               
                  B944
               
            
                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
               
               
                  29,3 %
               
               
                  B945
               
            
                  Henan Yuhua New Material Co., Ltd
               
               
                  0,4 %
               
               
                  B946
               
            
                  Druge sodelujoče družbe, navedene v Prilogi I, ne pa tudi v Prilogi I k Izvedbeni uredbi Komisije (EU) št. 471/2014 (7)
                  
               
               
                  19,4 %
               
               
                   
               
            
                  Druge sodelujoče družbe iz Priloge I
               
               
                  24,1 %
               
               
                   
               
            
                  Vse druge družbe
               
               
                  25,0 %
               
               
                  B999
               
            
   Člen 2
   1.   Znesek dajatev, plačanih ali vknjiženih v skladu s členom 1 ali členom 2 Izvedbene uredbe (EU) št. 470/2014, ki presega dajatve, ki se plačajo v skladu s členom 1 te uredbe, se povrne ali odpusti.
   2.   Vračilo in odpustitev se zahtevata pri nacionalnih carinskih organih v skladu z veljavno carinsko zakonodajo v roku, določenem v členu 236(2) Uredbe Sveta (EGS) št. 2913/92 (8).
   Člen 3
   Ta uredba začne veljati dan po objavi v Uradnem listu Evropske unije.
   Uporablja se retroaktivno od 15. maja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  Izvedbena uredba Komisije (EU) št. 470/2014 z dne 13. maja 2014 o uvedbi dokončne protidampinške dajatve in o dokončnem pobiranju začasne dajatve, uvedene na uvoz solarnega stekla s poreklom iz Ljudske republike Kitajske (UL L 142, 14.5.2014, str. 1).
   
      (3)  Izvedbena uredba Komisije (EU) št. 471/2014 z dne 13. maja 2014 o uvedbi dokončnih izravnalnih dajatev na uvoz solarnega stekla s poreklom iz Ljudske republike Kitajske (UL L 142, 14.5.2014, str. 23).
   
      (4)  Glej uvodni izjavi 60 in 167 uredbe o uvedbi dokončnih protidampinških dajatev.
   
      (5)  Glej uvodno izjavo 167 uredbe o uvedbi dokončnih protidampinških dajatev.
   
      (6)  Glej člen 1 uredbe o uvedbi dokončnih izravnalnih dajatev.
   
      (7)  Izvedbena uredba Komisije (EU) št. 471/2014 z dne 13. maja 2014 o uvedbi dokončnih izravnalnih dajatev na uvoz solarnega stekla s poreklom iz Ljudske republike Kitajske (UL L 142, 14.5.2014, str. 23).“
   
      (8)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).